KOMISSION ASETUS (EY) N:o 1999/96,
annettu 18 päivänä lokakuuta 1996,
kolmansista maista lähtöisin olevan rypäletäysmehun ja rypälemehun tuontijärjestelmän käyttöön ottamisesta annetun asetuksen (EY) N:o 109/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1592/96 (2), ja erityisesti sen 53 artiklan 3 kohdan ja 75 artiklan,
sekä katsoo, että
komission asetuksen (EY) N:o 109/96 (3) soveltaminen on tuonut esiin vaikeuksia kyseisten tuontitodistusten voimassaoloajan täsmällisessä laskemisessa, mikä johtuu harkinta-ajan käyttöön ottamisesta ennen todistuksen tosiasiallista antamista; näiden soveltamisvaikeuksien poistamiseksi on syytä eritellä paremmin todistuksen voimassaoloajan alku kaikkien mainitun asetuksen mukaisesti annettujen todistusten osalta; tätä säännöstä on sovellettava asetuksen (EY) N:o 109/96 voimassaolon alkamispäivästä kaikkien asianosaisten perustellun luottamuksen kunnioittamiseksi, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 109/96 seuraavasti:
- korvataan 3 artiklan 2 kohdassa sanat "lukuun ottamatta sen 6 artiklaa" sanoilla "lukuun ottamatta sen 3 ja 6 artiklaa",
- lisätään 4 artiklaan 6 kohta seuraavasti:
"6. Poiketen asetuksen (ETY) N:o 3388/81 3 artiklasta ja soveltaen asetuksen (ETY) N:o 3719/88 21 artiklan 2 kohtaa todistus on voimassa neljän kuukauden ajan sen tosiasiallisesta antamispäivästä."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 29 päivästä tammikuuta 31 päivään elokuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä lokakuuta 1996.